32004D0760
L 337/59
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 октомври 2004 година
за определяне на подробни правила за прилагане на Директива 93/23/ЕИО на Съвета относно статистическите изследвания на популацията от свине и производството от свине
(нотифицирано под номер C(2004) 4090)
(текст от значение за ЕИП)
(2004/760/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 93/23/ЕИО на Съвета от 1 юни 1993 г. относно статистическите изследвания, провеждани в свиневъдството (1), и по-специално член 1, параграф 3, член 2, параграф 2, член 3, параграф 2, член 6, параграфи 1 и 2, член 8, параграф 1 и член 10, параграф 3 от нея,
като има предвид, че:
(1)
Решение 93/432/ЕО на Съвета от 30 май 1994 г. за установяване на подробни правила за прилагането на Директива 93/23/ЕИО на Съвета относно статистическите изследвания на популацията на свине и производството от свине (2) е изменяна няколко пъти.
(2)
Необходими са точни определения, за да могат да бъдат извършени изследванията, предвидени в Директива 93/23/ЕИО. Това изисква определянето на животновъдните обекти, обхванати от изследванията. Трябва да бъдат определени класовете на стадата според техните размери и регионите, в съответствие с които държавите-членки изготвят резултатите от проучването на равни интервали от време. Необходимо е единно определение за теглото на кланичния труп за съставяне на статистика за закланите животни.
(3)
В съответствие с Директива 93/23/ЕИО на държавите-членки може, по тяхна молба, да бъде разрешено да извършват през месеците април и август или май/юни изследвания в избрани региони, при условие че тези изследвания обхващат поне 70 % от популацията от свине. На държавите-членки, чиято популация от свине съставлява само малък процент от общата животинска популация на Общността, може също така, по тяхна молба, да бъде разрешено да извършват изследванията веднъж годишно през април, май/юни или ноември/декември или да използват регионални статистически анализи за крайните резултати от изследването през април или май/юни. Също така на държавите-членки може, по тяхна молба, да бъде разрешено да извършат предвидения статистически анализ на класовете стада според размера им въз основа на резултатите от определен месец от годината.
(4)
От държавите-членки са изпратени молби за различни видове освобождаване.
(5)
Поради присъединяването на Чешката република, Кипър, Естония, Унгария, Латвия, Литва, Малта, Полша, Словакия и Словения е необходимо да се извършат някои технически адаптации за прилагането на някои изключения и по отношение на тези нови държави-членки.
(6)
Регламент (ЕО) № 1059/2003 на Европейския парламент и на Съвета (3) установява обща класификация на териториалните статистически единици (NUTS) за държавите-членки; новата номенклатура за териториалните статистически единици (NUTS) следователно трябва да замени определените преди това регионални равнища.
(7)
Решение 94/432/ЕО следователно следва бъде отменено.
(8)
Настоящото решение е в съответствие със становището на Постоянния комитет по земеделска статистика,
ПРИЕ НАСТОЯЩОТО РЕШЕНИЕ:
Член 1
1. За целите на член 2, параграф 2 от Директива 93/23/ЕИО „животновъден обект“ означава техническа и икономическа единица под единно управление, която произвежда селскостопанска продукция.
2. Изследването съгласно член 1, параграф 1 от Директива 93/23/ЕИО обхваща:
а)
животновъдните обекти с използваема селскостопанска площ от 1 хектар и над 1 хектар;
б)
животновъдните обекти с използваема селскостопанска площ по-малка от 1 хектар, ако тяхното производство в някаква степен е предназначено за продажба или ако тяхната производствена единица надвишава някакви естествени прагове.
3. Държава-членка, която желае да прилага различен статически праг обаче определя този статистически праг по такъв начин, че само най-малките обекти да бъдат изключени и общо всички изключени обекти да съставляват 1 % или по-малко от 1 % от общата стандартна граница по смисъла на Решение 85/377/ЕИО на Съвета (4) по отношение на съответната заинтересована държава-членка.
Член 2
За териториалните подразделения съгласно член 6, параграф 1 от Директива 93/23/ЕИО държавите-членки спазват нивото на общата класификация на териториалните статистически единици (NUTS), изложени в приложение I към настоящото решение. Те не е необходимо да събират данни за резултатите за регионите, в които популацията от свине е по-малка от 1 % от общата за страната популация от свине.
Член 3
Класовете стада според размера им съгласно член 8, параграф 1 от Директива 93/23/ЕИО са изложени в приложение II към настоящото решение.
Член 4
Теглото на кланичния труп съгласно член 10, параграф 1 от Директива 93/23/ЕИО е теглото на студеното тяло на закланото прасе, цяло или разполовено по средната надлъжна линия, след като е било обезкръвено и изкормено и след отстраняване на езика, четината, копитата, гениталиите, тлъстините, бъбреците и диафрагмата.
Член 5
1. Списъкът с държавите-членки, на които е разрешено да извършат изследвания в избрани региони през месеците април и август и май/юни, при подразбиране, че тези изследвания обхващат поне 70 % от популацията от свине, е представен в буква а) от приложение III към настоящото решение.
2. Списъкът с държавите-членки, на които е разрешено да извършат изследванията само веднъж годишно през април, май/юни, август или ноември/декември, е изложен в буква б) от приложение III към настоящото решение.
3. Списъкът с държавите-членки, на които е разрешено да извършат регионални статистически изследвания за крайните резултати от изследванията от април или май/юни, е представен в буква в) от приложение III към настоящото решение.
4. Списъкът с държавите-членки, на които е разрешено да използват статистическото преброяване на стадата по класовете стада според размера им за определен месец от годината, е изложен в буква г) от приложение III към настоящото решение.
Член 6
Решение 94/432/ЕО се отменя. Позоваванията на отмененото решение са позовавания на настоящото решение.
Член 7
Адресати на настоящото решение са държавите-членки.
Съставено в Брюксел на 26 октомври 2004 година.